
KLASA:  944-05/26-01/12 
URBROJ: 238-30-02/02-26-2
Sveti Ivan Zelina, 12.11.2026.

Na temelju članka 51. Statuta Grada Svetog Ivana Zeline („Zelinske novine“, br. 07/21 i 13/24), Gradonačelnica Grada Svetog Ivana Zeline raspisuje
JAVNI  NATJEČAJ
za davanje u zakup prodajnih mjesta s prodajnim štandom za prigodnu prodaju tijekom Adventa u Svetom Ivanu Zelini 2026. godine
PREDMET NATJEČAJA
Predmet ovog natječaja je zakup prodajnih mjesta s prodajnim štandom (dalje u tekstu: prodajno mjesto) na Trgu Ante Starčevića, k. č. br. 1688/1 k. o. Zelina, za razdoblje od 28. studenoga 2026. do 1. siječnja 2027. godine. 
U zakup se daje 5 prodajnih mjesta za prodaju prigodnih proizvoda.
Jedan ponuditelj može podnijeti ponudu za jedno ili više prodajnih mjesta pri čemu je obvezan jasno naznačiti za koliko prodajnih mjesta podnosi ponudu te prigodnu prodaju kojih proizvoda namjerava obavljati na svakom od njih. 
Svako prodajno mjesto dodjeljuje se zasebno. Grad Sveti Ivan Zelina zadržava pravo odobriti zakup samo za dio prodajnih mjesta navedenih u pojedinoj ponudi, ovisno o ispunjavanju uvjeta natječaja te dostupnosti pojedinih prodajnih mjesta.
Dopuštena je prigodna prodaja rukotvorina, božićnih ukrasa, suvenira, svijeća, tekstilnih i keramičkih predmeta, cvijeća, meda, pčelinjih proizvoda, pakiranih domaćih prehrambenih proizvoda, prirodne kozmetike i sličnih proizvoda prikladnih adventskoj manifestaciji, uz poštovanje propisa koji se primjenjuju na pojedine proizvode. Ovim natječajem ne dodjeljuje se pravo pružanja ugostiteljskih usluga niti pripreme i posluživanja hrane i pića. Svako prodajno mjesto dodjeljuje se zasebno.
PRODAJNA MJESTA I OPREMA 
Grad osigurava prodajno mjesto te, u okviru tehničkih mogućnosti, priključak električne energije, prigodno uređenje zajedničkog prostora i organizaciju odvoza otpada sa zajedničkih površina. 
Zakupnik je dužan prodajno mjesto koristiti pažnjom dobrog gospodara, osigurati vlastitu prodajnu opremu, uredno izložiti i označiti proizvode i cijene, održavati čistoću te nadoknaditi eventualnu štetu. Nije dopušteno proširenje prodajnog prostora ili postavljanje dodatnih naprava bez pisane suglasnosti Grada.
Nije dopušteno postavljanje dodatnih objekata, reklamnih naprava, šankova, terasa, stolova ili druge opreme izvan dodijeljene površine bez prethodne suglasnosti Grada.
Nije dopušteno mijenjati lokaciju prodajnih mjesta.
Ukoliko zakupnik raspolaže vlastitom prodajnom kućicom dimenzija ne većih od 2X2 metar, a izgledom primjerene adventskoj manifestaciji, dopušteno je postavljanje iste umjesto prodajnog štanda.
Raspored prodajnih mjesta određuje Grad Sveti Ivan Zelina prema visini ponuđene zakupnine, pri čemu prednost pri odabiru imaju ponuditelji s višom ponudom. U slučaju jednakih ponuda, prednost ima ponuditelj čija je valjana i potpuna ponuda ranije zaprimljena
 TRAJANJE ZAKUPA I RADNO VRIJEME
Prodajno mjesto daje se u zakup na određeno vrijeme, za potrebe održavanja Adventa u Svetom Ivanu Zelini, u razdoblju od 28. studenoga 2026. do 1. siječnja 2027. godine.
Radno vrijeme utvrđuje se kao minimalno obvezno radno vrijeme kako slijedi:
· petak, subota i nedjelja najmanje od 16:00 do 22:00 sata.
osim na dan 25. prosinca (Božić), kada Zakupnik nije obvezan obavljati djelatnost prigodne prodaje. 

Ostalim danima zakupnik samostalno određuje radno vrijeme prema svojim poslovnim potrebama, uz obvezu poštivanja važećih propisa.
Odabrani ponuditelji dužni su se pridržavati ugovorenog radnog vremena. Promjena radnog vremena moguća je samo uz prethodnu suglasnost Grada.
ZAKUPNINA
Početni iznos zakupnine iznosi 100,00 EUR za jedno prodajno mjesto za cijelo razdoblje zakupa. Ponuđeni iznos ne smije biti niži od početnog iznosa.
Zakupnina uključuje naknadu za korištenje javne površine, odnosno korištenje prodajnog mjesta s postavljenim prodajnim štandom, električnu energiju u odobrenom opsegu i zbrinjavanje komunalnog otpada sa zajedničkih površina. 
[bookmark: _Hlk168904108]UVJETI ZA PONUDITELJE
Prihvatljivi ponuditelji su fizičke i pravne osobe koje su prema važećim propisima ovlaštene prodavati proizvode koje nude, uključujući obrte, trgovačka društva, OPG-ove i druge prihvatljive subjekte, ovisno o njihovom pravnom statusu i vrsti robe. 
Ponuditelj mora ispunjavati sve posebne uvjete za prodaju i označavanje proizvoda, izdavanje računa i fiskalizaciju kada su primjenjivi te ne smije imati dospjelih nepodmirenih obveza prema Gradu.
Odabrani ponuditelj je dužan ishoditi sve potrebne suglasnosti i odobrenja nadležnih tijela za obavljanje djelatnosti prigodne prodaje te obavljati djelatnost sukladno zakonskim propisima RH i poštivati propise o javnom redu i miru.
Grad Sveti Ivan Zelina ne odgovara za obavljanje neregistrirane djelatnosti, neizdavanje računa, neprovođenje fiskalizacije ili drugo postupanje ponuditelja protivno važećim propisima.
Zakupljeno prodajno mjesto ne može se dati u podzakup niti prepustiti na korištenje trećoj osobi.
Odabrani ponuditelj je dužan pridržavati se svih propisa o komunalnom redu. U slučaju nepoštivanja propisa o komunalnom redu i službenih osoba koje taj red provode, komunalni redar je ovlašten poduzimati sve zakonom propisane mjere.
Odabrani ponuditelj dužan je u roku od tri dana od dana isteka zakupa vratiti Gradu Svetom Ivanu Zelini zakupljeno prodajno mjesto očišćeno, sanirano od eventualne štete te slobodno od osoba i stvari.
SADRŽAJ PONUDE
Ponuda mora sadržavati:
· popunjen i potpisan Obrazac za podnošenje ponude; 
· dokaz o registraciji odnosno drugi dokaz prava obavljanja predmetne prodaje; 
· potvrdu Porezne uprave o nepostojanju dospjelih poreznih obveza, ne stariju od 30 dana od dana objave natječaja;
· popis proizvoda.
Ako se ponuditelj prijavljuje za više prodajnih mjesta, dužan je za svako prodajno mjesto dostaviti zaseban, popunjen i potpisan Obrazac za podnošenje ponude, s iskazanim ponuđenim iznosom zakupnine za to prodajno mjesto. Ostalu obveznu dokumentaciju iz ove točke dovoljno je priložiti jednom za sva prodajna mjesta za koje se ponuditelj prijavljuje.
Grad Sveti Ivan Zelina će po službenoj dužnosti u svojim evidencijama provjeriti ima li ponuditelj dospjelih nepodmirenih obveza prema Gradu.
KRITERIJI ZA ODABIR
Najpovoljniji ponuditelji odabiru se prema visini ponuđene zakupnine za pojedino prodajno mjesto, pri čemu prednost ima ponuda s višim ponuđenim iznosom zakupnine.
Ukoliko je broj valjanih ponuda jednak ili manji od broja raspoloživih prodajnih mjesta, prihvatit će se sve valjane ponude koje ispunjavaju uvjete iz ovog Natječaja, bez provođenja postupka iz sljedećeg stavka.
Ukoliko broj valjanih ponuda prelazi broj raspoloživih prodajnih mjesta, odabrat će se ponuditelji koji su ponudili najviše iznose zakupnine, do popunjavanja svih raspoloživih prodajnih mjesta.
Ako dva ili više ponuditelja, čije bi ponude utjecale na odabir ponuditelja unutar broja raspoloživih prodajnih mjesta, ponude isti iznos zakupnine, Povjerenstvo će ih pozvati da u roku od 24 sata od dostave poziva pisanim putem dostave nove ponude. Ako ni nakon dostave novih ponuda nije moguće utvrditi redoslijed, prednost ima ranije zaprimljena valjana i potpuna ponuda.
U slučaju odustanka odabranog ponuditelja, odabrat će se sljedeći ponuditelj prema utvrđenom redoslijedu.
SKLAPANJE UGOVORA
Povjerenstvo pregledava pravodobne i potpune ponude i predlaže odabir. 
Odluku o odabiru najpovoljnijih ponuditelja donosi Gradonačelnica i objavljuje na mrežnoj stranici Grada. 
S odabranim ponuditeljima sklapaju se ugovori o zakupu. Ako isti ponuditelj podnese ponude za više prodajnih mjesta te bude odabran za više njih, s njim se sklapa jedan ugovor o zakupu kojim se obuhvaćaju sva prodajna mjesta za koja je odabran.
Ugovorom će se osobito urediti:
· razdoblje korištenja prodajnog mjesta,
· iznos i rok plaćanja zakupnine,
· točna lokacija i površina koja se daje u zakup,
· dimenzije i način postavljanja štanda,
· radno vrijeme,
· uvjeti korištenja električne energije,
· održavanje čistoće,
· način korištenja zajedničkog prostora,
· obveza poštivanja programa i organizacijskih pravila Adventa,
· uvjeti uklanjanja štanda i vraćanja javne površine u prvobitno stanje,
· posljedice nepridržavanja ugovorenog radnog vremena i drugih ugovornih obveza.
Ugovorom se također utvrđuju broj i položaj mjesta, vrsta prodajnog objekta (prodajni štand), razdoblje, radno vrijeme, uvjeti korištenja električne energije, održavanje čistoće, odgovornost za štetu i primopredaja.
Odabrani ponuditelj dužan je uplatiti cjelokupni iznos zakupnine u roku od 3 dana od dana stupanja na snagu ugovora o zakupu. Ukoliko odustane od zakupa, nema pravo na povrat uplaćenog iznosa zakupnine.
U slučaju odustanka može se pozvati sljedeći rangirani ponuditelj.
Po isteku zakupa mjesto se vraća uredno, očišćeno i bez stvari zakupnika u roku od tri dana od prestanka zakupa.
PODNOŠENJE PONUDA
Ponude se podnose u zatvorenim omotnicama zaključno s danom 19.11.2026. godine do 10:00 sati, na adresu:
Grad Sveti Ivan Zelina
Trg Ante Starčevića 12
10380 Sveti Ivan Zelina
s naznakom:
„PONUDA – ADVENT 2026. – PRIGODNA PRODAJA – NE OTVARATI“
Do navedenog roka ponude moraju biti zaprimljene u Gradu Svetom Ivanu Zelini, neovisno o načinu dostave.
Javno otvaranje ponuda održat će se dana 19.11.2026. godine u 10:00 sati u prostorijama Grada Svetog Ivana Zeline.
ZAVRŠNE ODREDBE
Nepravodobne ponude neće se otvarati niti razmatrati, nego će se vratiti ponuditelju. Ponude koje ne sadržavaju sve podatke i dokumente propisane ovim Natječajem smatraju se nepotpunima i neće se ocjenjivati. Ponuda čiji je ponuđeni iznos zakupnine niži od početnog iznosa smatra se neprihvatljivom i neće se ocjenjivati.
Grad Sveti Ivan Zelina zadržava pravo ne odabrati nijednog ponuditelja za sva prodajna mjesta, kao i pravo poništiti Natječaj u cijelosti ili djelomično, bez odgovornosti prema ponuditeljima.
Grad zadržava pravo prije sklapanja ugovora s odabranim ponuditeljem detaljno usuglasiti organizacijske i tehničke uvjete korištenja prodajnog mjesta, uključujući izgled i položaj štanda te radno vrijeme, pod uvjetom da se time ne mijenjaju kriteriji na temelju kojih je izvršen odabir.
Dodatne obavijesti mogu se dobiti kod Ivane Koščec Jardas, na broj telefona 01/2019-209 ili adresu elektroničke pošte ivana.koscec@zelina.hr, te kod Dragutina Mahneta, na broj telefona 01/2019-214 ili adresu elektroničke pošte dragutin.mahnet@zelina.hr. Osobni upiti mogu se uputiti u prostorijama Grada Svetog Ivana Zeline, Trg Ante Starčevića 12, soba 38, I. kat.

	Eva Jendriš Škrljak, dr. med., v.r.

